**№60 Кесиптик лицейдин тарыхы**

Сузак районундагы №60 Кесиптик лицейи 1983-жылы Кыргыз ССРинин Министрлер Советинин №491 буйругу менен Сузак районунун Жар-Кыштак айылында №17 техникалык окуу жайы болуп түзүлгөн.

1984-жылдын 28-февралында Кыргыз ССРинин Министрлер Советинин №81 буйругунун негизинде №60 техникалык окуу жайы болуп кайра түзүлгөн. 1997-жылдын 24-ноябрында кесиптик-техникалык билим берүү башкармалыгынын №38 буйругунун негизинде №60 Кесиптик лицейи статусун алган.

Окуу жайы негизинен айыл чарба жана жеңил өнөр жайынын жумушчу кадрларын даярдоо үчүн багытталган. Окуу жайынын түзүлгөнүнө 30 жылдан ашууда. Түзүлгөндөн бери, айыл-чарба жана башка тармактарга 3500 дөн ашык жумушчу кадрларды даярдады. Азыркы күндө биз даярдаган адистер Авто сервисдерде, жеке айыл чарба өндүрүшүндө, тигүү цехтеринде иштеп, мамлекеттин экономикалык өнүгүшүнө өз салымдарын кошуп жатышат. Атап айтсак: Курбаналиев Аваз, Тешебаев Зафар, Насирдинов Баходир, Кайрат Нурматовдорду атоого болот.

***Окуу жайы түзүлгөн күндөн тартып төмөнкү кесиптер боюнча жумушчу адистерди даярдаган:***

1. Табаковод (Тамеки кабыл алуучу жана сорттоочу);

2. Лаборант-животновод;

3. Сатуучу;

4. Айыл-чарба продукцияларын даярдоочу;

5. Шелковод;

6. Электр монтёр, байланыш бөлүмү;

Окуу жайы ачылгандан тартып алгачкылардан болуп директор-Калмурза Кудаяров 23 жыл окуу жайын жетектеп келген. Жетекчилик менен бирдикте окуу жайдын материалдык-техникалык базасын чыңдоого Камалов Эсенбай, Маматов Сайпиддин, Жураев Набижан, Досиев Асанбек, Арстанбекдер Каратаевдердин салымы чоң десек болот. Окуу жайы 240 орундуу окуу корпусу, 30 орундуу ашкана, спорттук аянтчадан туруп, жалпы аянты 2 гектар жер участогун ээлейт, анын территориясында гараж, алма бак, спорт аянтчасы, Аскерге чейин даярдоо боюнча аянтча жайгашкан.

Окуучулардын теориялык билимин практика жүзүндө бышыктоо үчүн окуу жайда 1 МТЗ-82 дөңгөлөктүү трактор, 2 автомашина, 2 жеңил автомашина, ширетүү цехи, тигүү цехи, жыгач иштетүүчү цех, матор оңдоочу цех, автотренажёр жана Аскерге чейинки даярдоо аянтчасы окуучулардын билимин өркүндөтүүдө чоң өбөлгө түзүүдө. Ошону менен бирге көрктөндүрүү жана жашылдандыруу иштери боюнча коллективдеги мугалимдердин салымы менен 200 түп алма, 500 түп терек көчөт отургузулган.

Азыркы убакта окуу жайы айыл-чарба жана жеңил, оор өнөр-жайлары үчүн төмөнкү кесиптер боюнча жумушчу адистерди даярдоодо:

* “Айыл-чарба өндүрүшүнүн устаты (Фермер)”;
* “Машина-трактор паркын техникалык жактан тейлөө жана оңдоо боюнча устат (Автомеханик)”;
* “Электр жаасы жана газ менен ширетүүчү”;
* “Тигүү жабдууларынын оператору (Тигүүчү)”;

Ошондой эле, окуу жайы рынок шартына жараша кыска мөөнөттүү окуу курстарын ачуу менен жумушсуздарды кайра даярдоо курстарында билим берүүдө:

* “Электр жабдууларын оңдоо боюнча устат (Электромонтёр);”
* “Жыгач уста”;
* “Жеке компьютерди колдонуучу”;
* “Ширетүүчү”;
* “Тигүүчү” ж.б.

Окуу жайында 37 инженердик педагогикалык кадрлар эмгектенишет, алардын ичинен Аманбаев Жылдыз Адилбекович, Тургунов Рустам Хамрабаевич, Жунусов Хаким Нишанович, Камалов Эсенбай, Юнусов Бахром Юсупжанович “Кыргыз Республикасынын кесиптик техникалык билим берүүнүн отличниги”, Насердинова Раьнохон Холдарбаевна “Кыргыз Республикасынын Билим берүүнүн отличниги” 14-кызматкер жогорку билимдүү мугалим, устаттар эмгектенишүүдө. Азыркы мезгилде жаштарга билим берүүдө төмөнкү мугалим, устаттарыбыз:

Рахманкулов Равшанбек Номанжанович, Хатамкулова Мотабар Абашовна, Эгамбердиева Назира Акимовна, Аманов Данияр Камолжанович, Рахматова Дилдора Хабибуллаевна, Астанаев Акрамжон Анарович.

Окуу жайда азыркы күндө 181 окуучу 4 кесип боюнча билим алышууда. Алардын ичинен 90 студент бүтүрүүчү ал эми 12 студент артыкчылык диплому менен аяктоо алдында турат.

2010-жылдан бери аталган окуу жайда Аманбаев Жылдызбек Адилбекович жетектеп келүүдө. Анын жетекчилигинин алдында материалдык-техникалык базаны чыңдоо боюнча мамлекетти гана карап турбастан өкмөттүк эмес уюмдар менен иш алып барууну жакшы колго алуу менен жалпы окуу жайына акыркы 5 жыл ичинде миллиондогон суммадагы инвестиция тартууга жетише алды. Атап айтсак:

* ***2010-жылы*** МерсиКо уюму менен түзүлгөн долбоордун негизинде окуу жайына **98940** сомдук электро ширетүүчү аппараттар жана башка инвентарлар алынды.
* ***2011-жылы***МерсиКо уюму менен **146640** сомдук аргонодуговой сварка, сварочный выпрямител MIG-200 инвентарный сварочный аппарат, редуктор алынды.
* ***2011-жылы*** Сузак райондук Көк-Жаңгак шаардык эмгек, ишке орношту руу жана миграциябөлүмү менен түзүлгөн долбоор боюнча **49500** сомдук 2 окуу каанасына капиталдык ремонт иштери жасалды.
* ***2012-жылы*** МерсиКо өкмөттүк эмес уюму менен түзүлгөн долбоор боюнча **220420** сомдук жыгач иштетүүчү УДС станогу жана жыгач иштетүүдө колдонуучу жабдуулар ошондой эле, сырё менен камсыз кылууга жетиштик.
* ***2012-жылы*** (Япон элчилигинин) МОМ (Международная организация миграции) уюму менен түзүлгөн долбоор боюнча **744384** сомдук инвестиция тартылды. Башкача айтканда, окуу жайына 10 компьютер, автотренажёр, тигүү машиналары, сваркалоочу аппарат, электро духовка жана башка жабдуулар менен камсыз болууга жетиштик.
* **2013-2014-окуу жылы** Евросоюз тарабынан 1 920 000 сом сумма бөлүнүп окуу жайынын айнек, терезелири жаңыланып, окуу кааналарына окуу мебелдери жана тигүү машиналар, ширетүүчү аппараттар, слесардык аппараттар, компьютерлер жана башка жабдуулар менен окуу жайы камсыздалды.

Ошондой эле Эмгек, ишке орноштуруу жана миграция министрлигинин Сузак райондук Көк-Жангак шаардык бөлүмү менен бирдикте **200 000** сомдук жумуш аткарылды. Башкача айтканда, акыркы үч жылда окуу канааларын, жыгач иштетүүчү цех, ширетүүчү цех, пед кабинет каананы жана окуу корпусунун коридору заман талабына ылайык ремонттолду.

Ушул жылдар аралыгында биздин окуу жай район, областар тарабынан уюштурулган ар түрдүү иш чараларда катышып, байгелүү орундарды ээлеп райондук, областык, республикалык дипломдордун ээси ошондой эле, республика боюнча бардык көрсөткүчтөр менен эң алдыңкы 10 окуу жайдын катарына кошулууга жетишти.

2016-2017-окуу жылына карата Азия өнүктүрүү банкы (АБР) тарабынан 7000000 (Жети миллион) сом өлчөмүндө инвестиция тартылууда жана заман талабына ылайык компьютердик класс, интерактивдүү доска менен камсыздап окуу корпусунун жылытуу системасын капиталдык ремонтолуп, ашкананы кеңейтүү менен жаңы жабдуулар менен камсыздап, окуу жайдын коридорундагы полдорду алмаштырылып, 4 окуу кааналарын капиталдык ремонттон өткөрүү жана “Электр жана газ менен ширетүүчү” цехке жаңы электр жабдуулары менен камсыздоо иш жүзүнө ашыруу алдында турат.

Ж.Аманбаев, №60 Кесиптик лицейинин директору